b'\n_START_ARTICLE_\nMaryAnn Mihychuk\n_START_PARAGRAPH_\nMaryAnn Mihychuk (ukraina keeles \xd0\x9c\xd0\xb5\xd1\x80\xd1\x96-\xd0\x95\xd0\xbd\xd0\xbd \xd0\x9c\xd1\x96\xd0\xb3\xd0\xb8\xd1\x87\xd1\x83\xd0\xba; s\xc3\xbcndinud 27. veebruaril 1955 Vitas) on ukraina p\xc3\xa4ritolu Kanada poliitik, ta on Kanada Liberaalse Partei liige. Ta on 4. novembrist 2015 Kanada t\xc3\xb6\xc3\xb6minister._NEWLINE_Ta s\xc3\xbcndis aastal 1955 Vitas Manitobas ukraina p\xc3\xa4ritolu vanemate lapsena. Ta l\xc3\xb5petas aastal 1979 Winnipegi \xc3\x9clikooli bakalaureuse- ja aastal 1984 Brocki \xc3\x9clikooli magistrikraadiga. Ta on elukutselt sertifitseeritud geoloogiainsener. Ta t\xc3\xb6\xc3\xb6tas aastatel 1984\xe2\x80\x931986 geoloogina Newfoundlandis ja Labradoris ning 1986\xe2\x80\x931992 geoloogina Manitobas._NEWLINE_5. oktoobrist 1999 kuni 4. novembrini 2003 oli ta Manitoba osariigi kaubandus- ja t\xc3\xb6\xc3\xb6stusminister, 4. novembrist 2003 kuni oli ta samuti minister Manitoba osariigi valitsuses. Aastal 2004 kandideeris ta Winnipegi linnapeaks, kuid ta kaotas valimised Sam Katzile._NEWLINE_4. novembrist 2015 on ta Kanada t\xc3\xb6\xc3\xb6minister. Ta on ka Kanada Parlamendi alamkoja (House of Commons) liige._NEWLINE_Ta oli aastatel 1989\xe2\x80\x932014 Uue Demokraatliku Partei liige. Aastast 2014 on ta Kanada Liberaalse Partei liige.\n_START_SECTION_\nIsiklikku\n_START_PARAGRAPH_\nTa on aastast 1992 abielus Kenneth Marshalliga, neil on kaks t\xc3\xbctart ja poeg.'